Davik prestegjeld

Davik prestegjeld var et prestegjeld tilhørende Nordfjord prosti. Det omfattet sogn i tidligere Davik kommune i Sogn og Fjordane fylke, og hovedkirken var Davik kirke.

Daviks kirkesogn er nå en del av Bremanger kirkelige fellesråd, og underlagt Nordfjord prosti i Bjørgvin bispedømme i Den norske kirke.

Historikk 

Davíkr sókn (norrønt) har sin opprinnelse fra kristningen av landet. Davik antas å være lagt under Eid i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 6. juni 1740 ble det vidløftige Eid prestegjeld delt ved at Davigen som hovedsogn med Rugsund og Ålfoten annekssogn ble opprettet som eget sognekall.

Davig prestegjeld dannet grunnlaget for Davig formannskapsdistrikt, som ble opprettet i 1837.

Midtgulen sogn ble overført fra Bremanger prestegjeld til Davik 1. april 1966.

Totland ble utskilt fra Rugsund som eget sokn 1964, og ble i 1967 overført til Vågsøy prestegjeld.

Ved avviklingen bestod Davik prestegjeld av menighetene i Davik, Ålfoten, Midtgulen og Rugsund.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Bremangers historie
Religion i Vestland
Prestegjeld i Bjørgvin bispedømme